<classify> Mshambuliaji wa Tanzania anayecheza Ligi Kuu ya Ubelgiji katika klabu ya KRC Genk alifunga bao hilo pekee dakika ya 30 ya mchezo huo wa Kundi G. Samatta, ambaye pia ni nahodha wa Taifa Stars, alionekana kuwa mwiba mchungu kwa wenyeji hao kiasi safu yao ya ulinzi kuongeza umakini katika kumdhibiti.Taifa Stars imekutana na Chad ambayo si miongoni mwa nchi zinazojulikana katika soka, ikiwa inashika nafasi ya 127 katika ubora wa viwango vya Shirikisho la Soka la Kimataifa Fifa, huku Tanzania ikiwa ya 125.Kutokana na matokeo ya mechi ya jana, Stars imefikisha pointi nne na imemaliza mechi zake tatu za duru la kwanza na sasa inasubiri mechi za marudiano, ambapo itacheza na Chad Jumatatu, Uwanja wa Taifa, Dar es Salaam.Kabla ya matokeo ya mechi za jana, Taifa Stars ilikuwa inashika nafasi ya tatu katika Kundi G ikiwa imecheza mechi mbili ikiwa na pointi moja, ambapo ya kwanza ilifungwa mabao 3-0 na Misri mjini Cairo, kisha ikatoka 0-0 na Nigeria Uwanja wa Taifa, Dar es Salaam.Misri ambayo jana ilicheza na Nigeria, ilikuwa inaongoza Kundi G ikiwa na pointi sita baada ya kushinda mechi zote mbili ikiifunga Taifa Stars na Chad, wakati Nigeria ilikuwa ikishika nafasi ya pili baada ya kuifunga Chad na kutoka sare na Taifa Stars, huku Chad yenyewe ikiburuza mkia baada ya kupoteza mechi zote mbili ilizocheza.Stars; Aishi Manula, Shomary Kapombe, Mwinyi Haji Mngwali, Erasto Nyoni Kelvin Yondani, Himid Mao, Jonas Mkude, Mwinyi Kazimoto, Mbwana Samatta, Thomas Uliwengu na Farid Mussa.  <topic>: MICHEZO 